Шумахер в болница за "тайно лечение" | manager.bg
Шумахер в болница за "тайно лечение"
 13:01, 10.09.2019г
Близките на Шумахер пазят от години в тайна подробности за състоянието му. Снимка: Guliver/Getty Images
Легендата на Формула 1, Михаел Шумахер е настанен в болница "Жорж Помпиду" в Париж за "тайно лечение", съобщиха френски медии и хвърлиха в смут многобройните почитатели на Шуми, който продължава да е в тежко състояние след ски инцидент, при който изпадна в кома.
Вестник "Пазириен" успокои страховете за евентуално влошаване на състоянието му, като съобщи, че става дума за трансплантация на стволови клетки, чиято цел е да засили имунитета на Шумахер. Процедурата ще извърши френският хирург проф. Филип Менаж.
Седемкратният шампион във Формула 1 не е виждан публично от 2013 година насам, когато претърпя инцидента по време на ски ваканция.
Трансплантацията на стволови клетки включва замяната на увредени със здрави от кръвта или костния мозък. Лекарят, на който е поверена интервенцията е смятан за светило в областта си. Той е един от най-изявените кардиохирурзи и специалист по лечение на сърдечна недостатъчност, използвайки стволови клетки.